

2011

**AFRIKAANS EERSTE ADDISIONELE TAAL**

 **DERDE GENRE LETTERKUNDIGE-OPSTEL**

**Graad 12**

Tyd: 60 min. Punte: 20

Naam:

Onderwyser/es: Conway-Nunn / Graves / Terblanche

 **(Onderstreep jou onderwyser/es se naam)**

**Eksaminatrise: Mev. Conway-Nunn**

**Moderatrise: Mev. Terblanche**

**LEERUITKOMSTE EN ASSESSERINGSTANDAARDE:**

**Leeruitkoms 2: Lees en Kyk:** *Leerders ontwikkel vaardighede om inligting in te win deur die kyk*

*na en lees van 'n wye verskeidenheid literêre en visuele tekste. Hulle herken hoe genre en*

*register die doel, teikengroep en konteks van tekste weerspieël.* *Leerlinge verduidelik en interpreteer die ontwikkeling van intrige, subintrige, konflik, karakter en die rol van die verteller waar toepaslik;*

*verduidelik en interpreteer boodskappe en temas en toon die verband met die teks as geheel;*

*interpreteer hoe agtergrond en milieu (ruimte) verband hou met karakter en/of tema; en interpreteer stemming, tydsverloop, ironiese wendings en afloop.*

**Leeruitkoms 3: Skryf en Aanbied:** *Die leerder is in staat om inligting te organiseer, na te dink oor opdragte, dit te beplan en literêre antwoorde te verwoord.*

**Leeruitkoms 4: Taal:** *Die leerder is in staat om taalstrukture en -konvensies gepas en doeltreffend te gebruik om ‘n literêre opstel te skryf.*

**Vlakke 1 – 7** word gebruik.

Lees die aanhaling en beantwoord dan die vraag wat volg:

***Ons onderskat te dikwels die krag van ‘n aanraking, ‘n glimlag,***

***‘n bemoedigende woord, ‘n oor wat luister, ‘n opregte kompliment of die kleinste omgeedaad, wat almal die potensiaal het om ‘n lewe om te keer – Leo Buscaglia***

*(Uit: VROUEKEUR, 14 Januarie 2011. Bl 79)*

*(Van:* [*http://www.surfnetkids.com/images/encouragement.jpg*](http://www.surfnetkids.com/images/encouragement.jpg) *22 Maart 2011 om09:40)*

**OPDRAG**

In die verhale:

* ***Eerste Markdag*** deur *Anna M. Louw,*
* ***Van Precious: ‘n Buisie Salf*** deur *Maretha Maartens,*
* ***Terapie*** deur *Nicolaas S.C. Schoeman,*
* ***“Ag, Nee Dankie Man, Oupa!”*** deur *H. du Plessis* en
* ***Die Beste Raket op Aarde vir Paul*** deur *Hannie Breed*,

word die hoofkarakter(s) deur ‘n gesins- of familielid ontnugter of teleurgestel.

Skryf nou ‘n opstel van **300 – 600 woorde** waarin jy verduidelik hoekom die gegewe **aanhaling** by die hoofkarakter in enige drie of meer van die kortverhale **ooreenstem en/of kontrastreer**.

Gee aandag aan die volgende aspekte:

* Hoe kontrastreer of stem **die handeling deur die gesins- of familielid** in die gekose kortverhaal by die aanhaling ooreen?
* Beskryf die **intrige** wat plaasgevind het en tot emosionele onstabiliteit of stabiliteit bygedra het.
* Noem die **krisismoment wat ontnugtering** by die gekose karakter ontketen het.
* Wat is die gekose karakter se **emosionele reaksie** op die bykarakter se handeling?
* Noem kortliks watter ander verhaalelemente deur die gesins- of famililede se handeling geskep word, bv:

humor,

ironie,

spanning,

innerlike konflik,

uiterlike konflik.

* Spreek nou jou eie oordeel uit oor hoe jy dink hierdie ontnugterende oomblikke voorkom kon word en hoe dit die verhaal sou verander het.
* Skryf ‘n slotparagraaf waain jy verduidelik hoe die naam van die bundel ***Lugspieëlings,*** met die teleurstellings en ontnugterings van die hoofkarakter(s) deur ‘n gesins- of familielid in verband gebring kan word.

LET WEL:

* Noem telkens die karakter en die kortverhaal wat jy bespreek.
* Die opstel word n.a.v. die gegewe rubriek geassesseer.
* Skryf in opstelvorm.
* Gebruik deurgans gepaste aanhalings en voorbeelde uit die verhale om jou standpunt te ondersteun.
* Dui ooreenkomste en verskille tussen die verhale wat jy kies aan.

(Prent verkry van: <http://www.singlesto.com/Images/Category%20Images/Culture/family.jpg> op 22 Maart 2011 om 10:10)

BEPLANNING

AANTAL WOORDE: